Diari Oficial de la Generalitat Valenciana


Sumari del DOGV 6364, del 28-09-2010 (2010/10837)

RESOLUCIÓ de 25 d'agost de 2010, de la Conselleria d'Educació, per la qual s'autoritza el centre de Formació Professional Centro de Estudios Sanitarios del Mediterráneo, codi de centre 53394726, d'Elx, per a impartir cicles formatius en la modalitat semipresencial o a distància.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6364

Data del DOGV
:   28-09-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/10690


Data del document
:   25-08-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 25 d'agost de 2010, de la Conselleria d'Educació, per la qual s'autoritza el centre de Formació Professional Centro de Estudios Sanitarios del Mediterráneo, codi de centre 49176430, d'Elx, per a impartir cicles formatius en la modalitat semipresencial o a distància. [2010/10514]  
1. L'expedient ha sigut iniciat a instància del representant de la titularitat del centre, que sol·licita autorització davant de la Direcció General d'Ordenació i Centres Docents, per a impartir els cicles formatius següents en la modalitat semipresencial o a distància:   
- Tècnic Superior en Imatge per al Diagnòstic.  
2. La Direcció General d'Avaluació, Innovació i Qualitat Educativa i de la Formació Professional va emetre, amb un informe previ favorable de la Inspecció Educativa, una proposta favorable a l'autorització del dit cicle en data 24 de maig de 2010, amb les condicions següents:  
a) El centre haurà de disposar d'una aula virtual constituïda sobre plataforma Moodle en una versió estable, com a mínim 1.9.X.  
b) Per fer-ho, haurà de disposar d'un servidor (intern o extern al centre) que continga la plataforma Moodle, de manera que permeta l'accés fluid de l'alumnat als materials dels mòduls amb prou capacitat per a contindre tots els materials de mòduls de tot el curs acadèmic.  
c) Amb la finalitat que el professorat puga realitzar correctament les seues tasques com a docents e-Learning, el centre haurà de disposar de:  
- Equips informàtics dotats amb els elements de maquinari i les aplicacions de programari (eXe Learning, Wink, cmaptools, etc.).  
- Connexió a Internet com a mínim de 4 Mb, amb la finalitat de possibilitar la col·locació fluida dels materials didàctics en l'aula virtual.  
d) Línia telefònica dedicada exclusivament a les hores assignades a tutories individualitzades.  
e) A causa de les característiques de les tutories col·lectives que permetran reforçar i practicar els continguts exposats en l'aula virtual, el centre haurà de disposar d'aules equipades amb els elements necessaris per a complir amb les necessitats docents planificades per als distints mòduls dels cicles que s'hi impartisquen (una aula equipada amb ordinador/projector, aula informàtica, tallers específics, etc.).  
f) De conformitat amb l'article 11.B) de l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en els centres privats de la Comunitat Valenciana (DOCV del 17 de juny de 2009), els materials didàctics hauran d'estar adaptats a esta modalitat d'ensenyança i, en este sentit, tindran les característiques següents per a cada mòdul que integra el cicle formatiu: guia de l'alumne amb la programació didàctica i la temporalització del mòdul corresponent; hauran de facilitar la tutorització en línia a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.; disposaran d'una versió imprimible i igualment tindran exercicis pràctics que es puguen realitzar i corregir en xarxa, així com activitats d'autoavaluació adaptades al contingut del mòdul. L'autorització haurà d'inscriure's en el Registre de Centres Docents de la Comunitat Valenciana.  
3. Basant-se en això, la Direcció General d'Ordenació i Centres Docents, en data 2 d'agost de 2010, va elevar al conseller d'Educació la corresponent proposta de resolució.  
4. El centre complix amb el requisit d'estar autoritzat i impartir el cicle formatiu en la modalitat presencial per al qual sol·licita l'autorització en la modalitat semipresencial o a distància. El centre tindrà un límit màxim de 45 places escolars per cicle formatiu.  
Vistes la Llei Orgànica 8/1985, de 3 de juliol (BOE núm. 159, de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); l'Orde de 4 de juliol de 2008 (DOCV núm. 5818, de 31.07.2008), de la Conselleria d'Educació, per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana, i l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de Cicles Formatius de Formació Professional Inicial en la modalitat semipresencial o a distància en els centres privats de la Comunitat Valenciana (DOCV de 17 juny 2009, núm. 6037).  
Vista la proposta del director general d'Ordenació i Centres Docents de data 2 d'agost de 2010 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Autoritzar el centre de Formació Professional que a continuació s'indica, atenent les característiques i ensenyances, i d'acord amb els condicionaments ja assenyalats, a impartir el cicle que s'especifica en la modalitat semipresencial o a distància.  
Denominació específica del centre: Centro de Estudios Sanitarios del Mediterráneo.  
Titular: Centro de Estudios Sanitarios del Mediterráneo SL.  
Domicili: C/ Mariano Benlliure, núm. 31, baix.  
Localitat: 03430 Elx.  
Província: Alacant.  
Codi: 54827035.  
Cicles formatius que s'autoritzen, d'acord amb els requeriments tècnics ja especificats:  
- Tècnic Superior en Imatge per al Diagnòstic.  
Segon  
La present disposició tindrà efectes des de la data en què es dicta. No obstant això, els seus efectes acadèmics s'entenen referits a l'inici del pròxim curs escolar.  
Tercer  
La present autorització donarà lloc a les inscripcions establides en l'Orde de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució esgota la via administrativa i contra esta es podrà interposar un recurs potestatiu de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació en el termini d'un mes a comptar de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar a partir de l'endemà de la seua publicació en el Diari Oficial de la Comunitat Valenciana.  
València, 25 d'agost de 2010.- El conseller d'Educació: Alejandro Font de Mora Turón.